OpenLLM-France/wikimedia huggingface dataset:
# Ágnes Szávay

Ágnes Szávay és una jugadora de tennis professional hongaresa nascuda el 29 de desembre de 1988 en Kiskunhalas, Hongria. Guanyadora de dos títols WTA en el Torneig de Palerm i en el Torneig de Pequín, i finalista del Torneig de New Haven en 2007, en el seu joc destaca el seu servei i el seu revés a dues mans. Actualment és la Nº 33 del rànquing mundial de la WTA

## Referències

* ↑ Rànquing oficial del circuit professional de la WTA Arxivat 2010-04-26 a Wayback Machine. - en sonyericssonwtatour.com 4 de setembre del 2009

## Enllaços externs

* Ágnes Szávay a la WTA (anglès)
* Ágnes Szávay a la Federació Internacional de Tennis (anglès)
* Ágnes Szávay al lloc web de la Billie Jean King Cup (anglès)
# Sant Francesc d'Assís del Vernet

Sant Francesc d'Assís del Vernet és l'església parroquial del barri del Baix Vernet, de la ciutat de Perpinyà, a la comarca del Rosselló, de la Catalunya del Nord.
És al sector sud-est del centre de Perpinyà, al número 11 del carrer de Paul Fort, tot i que té l'entrada pel carrer de Deodat de Severac.
En aquesta església fou creada el 1907 la parròquia de Sant Cristòfol, després d'alguns segles d'haver perdut la categoria parroquial. El 1943 es va veure la necessitat de fer la parròquia més a prop del nou hospital de la ciutat de Perpinyà. No va ser fins al 1955, però, que es procedí a la creació d'una nova parròquia al Vernet, amb el trasllat de l'advocació de Sant Cristòfol a la nova església, situada al costat de l'antiga església de Sant Cristòfol, medieval, i la creació de la nova parròquia de Sant Francesc d'Assís als locals on havia funcionat fins a aquell moment la de Sant Cristòfol.

## Bibliografia

* Becat, Joan. «113-Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 169. Sant Francesc d'Assís». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Waffelaert, Père Francis. «Expansion urbaine et nouvelles paroisses à Perpignan, fin XIXe - XXe». A: Perpignan. L'histoire des catholiques dans la ville. Du Moyen Age à nos jours. Actes du colloque. 10-11-12 mai 2007. Perpinyà: Archives communales de Perpignan, 2008 (Perpignan. Archives. Histoire, XI). ISBN ISBN 978-2-909444-14-7.

## Referències

* ↑ Sant Francesc d'Assís en els ortofotomapes de l'IGN

## Enllaços externs

* Pàgina web de les esglésies de Perpinyà
# Volta a Andalusia 1958

La Volta a Andalusia 1958 va ser la 5a edició de la Volta a Andalusia. La cursa es disputà entre el 2 i el 9 de febrer de 1958, amb un recorregut de 1.216,4 km repartits entre vuit etapes, una d'elles dividida en dos sectors.
El vencedor final fou el mallorquí Gabriel Company, amb poc més de minut i mig sobre el també mallorquí Gabriel Mas, que per segon any consecutiu finalitzava en segona posició. Completà el podi José Gómez del Moral, vencedor de l'edició de 1955. El vencedor de la classificació de la muntanya fou Emilio Hernán, mentre el Lube fou el millor equip.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 2 de febrer | Màlaga - Màlaga | 64,4 | Jacinto Urrestarazu | Jacinto Urrestarazu |
| 2ª | 3 de febrer | Màlaga - Granada | 135,0 | José Gómez del Moral | José Gómez del Moral |
| 3ª A | 4 de febrer | Granada - Cabra | 190,0 | Candelas Domínguez | José Gómez del Moral |
| 3ª B | 4 de febrer | Cabra - Còrdova | 190,0 | Jacinto Urrestarazu | José Gómez del Moral |
| 4ª | 5 de febrer | Cabra - Sevilla | 152,0 | Hortensio Vidaurreta | José Gómez del Moral |
| 5ª | 6 de febrer | Sevilla - Isla Cristina | 174,0 | Jacinto Urrestarazu | José Gómez del Moral |
| 6ª | 7 de febrer | Huelva - Jerez de la Frontera | 191,0 | Jesús Davoz | José Gómez del Moral |
| 7ª | 8 de febrer | Jerez de la Frontera - La Línea | 170,0 | Antonio Suárez Vázquez | José Gómez del Moral |
| 8ª | 9 de febrer | La Línea - Màlaga | 140,0 | Hortensio Vidaurreta | Gabriel Company |

## Classificació final

| | Ciclista | Equip | Temps |
| 1 | Gabriel Company | Faema | 33h 02' 54" |
| 2 | Gabriel Mas | Mobylette-Caobania | + 1' 36" |
| 3 | José Gómez del Moral | Lube | + 1' 36" |
| 4 | Hortensio Vidaurreta | Mobylette-Caobania | + 3' 23" |
| 5 | José Urrestarazu | Mobylette-Caobania | + 4' 59" |
| 6 | Ángel Guardiola | | + 5' 06" |
| 7 | Bernardo Ruiz | Faema | + 7' 21" |
| 8 | Rogelio Hernández | | + 8' 12" |
| 9 | Andrés Martínez | | + 10' 24" |
| 10 | René Marigil | Lube | + 12' 15" |

## Referències

* ↑ «Vuelta a Andalucia 1958». sitiodeciclismo.net. [Consulta: 23 febrer 2016].
* ↑ Taibo, Ignacio «Gabriel Company fue el vencedor de la V Vuelta Ciclista a Andalucia». El Mundo Deportivo, 10-02-1958, p. 1, 10 [Consulta: 23 febrer 2016].

## Enllaços externs

* Web oficial de la cursa
# Qurayyat al-Milh

Qurayyat al-Milh és un grup de pobles del nord-oest de l'Aràbia Saudita a la depressió del uadi Sirhan. Cada poble té uns pocs milers d'habitants destacant Ithra, al-Karkar, Manwa, Ghatti, Kaf i al-Nabk, aquesta considerada la capital. Al segle passat depenia de l'emir Banu Rashid de l'Emirat d'Hail) i fins al final de l'emirat la van disputar els Banu Xammar i els ruwala. la seva economia estava basada en les caravanes de pelegrins i unes mines de sal. Hi ha la zona algunes ruïnes i ceràmica preislàmiques i inscripcions probablement nabatees.

## Bibliografia

* Encyclopaedia of Islam, Brill Publishers, Leiden, s.v. "Ḳurayyāt al-Milḥ".
# Hodgesmithita

La hodgesmithita és un mineral de la classe dels sulfats.

## Característiques

La hodgesmithita és un element químic de fórmula química (Cu,Zn)₆Zn(SO₄)₂(OH)$_{10}$·3H₂O. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema trigonal. Està estretament relacionada amb la schulenbergita ((Cu,Zn)₇(SO₄)₂(OH)$_{10}$·3H₂O), la qual també cristal·litza en el sistema trigonal, tenint un de cada set llocs dominats per la presència de coure substituït per la presència exclusiva de zinc. També està relacionada químicament amb la ktenasita i la cristelita.

## Formació i jaciments

Va ser descoberta a una mina situada a Broken Hill, Comtat de Yancowinna (Nova Gal·les del Sud, Austràlia). Es tracta de l'únic indret on ha estat trobada aquesta espècie mineral.

## Referències

* ↑ «Hodgesmithite» (en anglès). Mindat. [Consulta: 3 octubre 2016].
# Barranc de la Boscarrera

El barranc de la Boscarrera és un barranc afluent de la llau del Cornàs que discorre íntegrament pel terme de Conca de Dalt, al Pallars Jussà, dins del seu antic terme de Toralla i Serradell, en territori que fou del poble de Serradell.
Neix en el Pic de Lleràs, en el seu vessant nord-est, on forma un circ compost de tot de barrancs de capçalera, en el paratge de la Boscarrera, d'on el nom del barranc, i davalla cap al nord-est en una vall sinuosa i profunda. Poc després del seu inici rep per l'esquerra la llau de Saüquers, i poc abans del seu final rep també per l'esquerra el barranc del Carant de l'Os. Va a ajuntar-se a la llau del Cornàs a prop de la Plana de Pujol, al fons de la vall de Serradell.
# Água Grande

El districte d'Água Grande és un dels 6 districtes en què s'organitza territorialment la República Democràtica de São Tomé i Príncipe.

## Característiques

El districte d'Água Grande correspon a l'entorn metropolità de São Tomé, capital de l'estat i del districte. S'ubica a l'extrem nord-est de l'illa de São Tomé i limita a l'oest amb el districte de Lobata, al sud amb el de Mé-Zóchi i al nord i est amb l'oceà Atlàntic. És el districte més petit del país, amb una extensió de només 17 km², però, en canvi, és el més poblat, amb 69.454 habitants, segons el cens de 2012, gairebé un 40% del total del país.

## Població

* 1940 8,431 (13.9% de la població nacional)
* 1950 7,821 (13.0% de la població nacional)
* 1960 9,586 (14.9% de la població nacional)
* 1970 19,636 (26.6% de la població nacional)
* 1981 32,375 (33.5% de la població nacional)
* 1991 42,331 (36.0% de la població nacional)
* 2001 51,886 (37.7% de la població nacional)

## Assentaments

El principal assentament és la ciutat de São Tomé. Altres assentaments són:
* Água Porca
* Almeirim
* Boa Morte
* Madre Deus
* Oquê del Rei
* Pantufo
* Quinta Santo Antonio
* Riboque
* São Marçal

## Agermanaments

* Lisboa

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
# Kara Drew

Kara Elizabeth Drew (15 de juliol del 1975 -), és una ballarina i ex-lluitadora professional nord-americana que va treballar a la World Wrestling Entertainment (WWE).

## Enllaços externs

* Perfil a WWE.com (anglès)
# Ángel Cabrera

Ángel Cabrera és el nom dels següents personatges:
* Ángel Cabrera Batista (Arucas, 1946 - Arucas, 2005), delinqüent espanyol.
* Ángel Cabrera Izquierdo (Madrid, 1967), President del Georgia Tech.
* Ángel Cabrera Latorre (Madrid, 1879 – La Plata, 1960), zoòleg espanyol.
* Ángel Cabrera (golfista) (Córdoba, 1969) golfista argentí.
* Ángel Lulio Cabrera (Madrid, 1908 – Buenos Aires, 1999), botànic hispano-argentí.
* Ángel Rubén Cabrera (Mercedes, 1939 – Mercedes, 2010), futbolista uruguaià.
# Villoria (Salamanca)

Villoria és un municipi de la província de Salamanca, a la comunitat autònoma de Castella i Lleó. Limita al nord amb Cantalpino, a l'est amb El Campo de Peñaranda i Villar de Gallimazo, al sud amb Ventosa del Río Almar i a l'oest amb Moríñigo i Villoruela.
# Primers Màrtirs de Roma

La festivitat catòlica dels Primers Màrtirs de l'Església Romana commemora els sants desconeguts, sense nom, que moriren com a màrtirs durant les persecucions als cristians decretades per l'emperador Neró (54-68) a Roma, entre el juliol de 64 i fins al 67.
La persecució començà quasi immediatament després del gran incendi de Roma, la nit del 18 de juliol de 64. Iniciativa imperial, volia fer caure sobre els cristians la ira del poble, per evitar que s'adrecés al govern o al mateix emperador. Neró acusà els cristians d'haver provocat l'incendi i d'altres calamitats esdevingudes a Roma. Durant quatre anys, els cristians foren perseguits i torturats, arribant a uns nivells altíssims de crueltat que esveraren els mateixos romans.
La majoria d'execucions, segons diu Climent I, tenien lloc als jardins del Vaticà, que Neró deixà a aquest fi. Els mètodes anaren des de la decapitació o la crucifixió fins a la mort per les feres, les fogueres i d'altres. Entre les víctimes hi hagué els apòstols Pere i Pau, líders de la comunitat cristiana a Roma. Altres sants morts llavors tenen festivitat pròpia altres dies, com Edist (12 d'octubre), Procés i Martinià (2 de juliol) o Basilissa i Anastàsia de Roma (15 d'abril).

## Bibliografia

* Santi, beati e testimoni. "Santi Primi martiri della santa Chiesa di Roma".
# Horné Strháre

Horné Strháre és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1243.
# Badr-ad-Din

Badr-ad-Din és el nom dels següents personatges:
Badr-ad-Din forma part del nom de molts personatges:
* Al-Màlik an-Nàssir Badr-ad-Din Abu-l-Maali (al-)Hàssan ibn an-Nàssir Muhàmmad, sultà mameluc bahrita d'Egipte
* Badr al-Din ibn Kadi Samawna, erudit i revolucionari turc
* Badr al-Din Hilali, poeta persa d'origen turc

## Notes

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Badr-ad-Din, tot i que no en fos el nom principal
# Xallas

«Xallas» té aquests significats:
* Riu Xallas, riu gallec que desemboca a l'oceà Atlàntic;
* Comarca del Xallas, comarca de la província de la Corunya;
* Xallas, parròquia del municipi corunyès de Negreira;
* Xallas de Abaixo, llogaret del municipi corunyès de Negreira;
* Xallas de Castriz, parròquia del municipi corunyès de Santa Comba;
* Xallas, llogaret del municipi corunyès de Cee.
# Kara Mahmud Paixà

Kara Mahmud Paixà fou un notable local albanès, membre de la família Buixatli, que va exercir el poder al sandjak de Shkodër del 1776 al 1796.
Va agafar el poder el 1776 succeint al seu germà Mustafa i va portar el títol honorífic de Mirmiran. Aprofitant la debilitat del poder central i les guerres en les quals els otomans estaven implicats contra Àustria i Rússia, va posar sota el seu domini tota l'Albània del nord i part de la central i va lluitar contra els paixàs veïns, especialment Okhrili Ahmed Pasha i Alí Paixà Tepedelenli de Janina; també es va enfrontar al governador de Bòsnia i li va arrabassar les fortaleses de Podghoridja (Podgorica) i d'Ishpuzi (Spuz). Interiorment es va aliar als muntanyesos malisors i va encoratjar el comerç amb els venecians (d'aquest comerç en va treure beneficis particulars com havia fet el seu pare).
La Porta el va declarar rebel i va enviar una expedició (1784/1785) dirigida pel kapudan pasha Djezairli Hasan Pasha. Kara Mahmud Pasha es va rendir però va demanar perdó i fou restablert en el seu càrrec. Poc després (1785) va envair Montenegro i va contactar a Àustria per anar en contra del sultà; de l'emperador va obtenir la promesa de ser reconegut com a sobirà independent. El 1786/1787 es va produir una segona expedició otomana dirigida per Tepedelenli Ali Pasha de Janina i del governador de Rumèlia Aydoslu Mehmed Pasha, que va fracassar i finalment fou altra vegada perdonat a condició de donar suport als otomans en la guerra contra Àustria. Va demostrar la seva lleialtat assassinant a una missió austríaca dirigida per Brugnard i va rebre la investidura com a walilik nominal d'Anatòlia i comandant en cap de les forces turques concentrades a Yeni-pazar (1789); el 1790 va assolir el càrrec de serasker a Vidin, però altre cop proper de la revolta fou destituït i va retornar a Ishkodra (Iskenderiye, Skadar) i el 1793 fou enviada contra la regió una nova expedició dirigida pel governador de Rumèlia, Abu Bakr Pasha, que no va reeixir; un nou intent l'any següent dirigit per Tepedelenli Ali Pasha també va fracassar (1794).
Durant aquest temps a més estava en guerra contra Pere I Petròvitx de Montenegro al que mai va poder dominar i a la seva segona expedició el 1796 (la primera fou el 1785) fou completament derrotat i mort el setembre de 1796.

## Bibliografia

* S. Pollo, A. Buda, Historia e Shqiperise, Tirana, 1959
# Ànteros

* Per a altres significats, vegeu «(1943) Anteros».
D'acord amb la mitologia grega, Ànteros (en grec antic Αντερως) va ser una divinitat, fill d'Ares i d'Afrodita. Concebut com a germà bessó d'Eros, per a alguns seria el protector de l'amor recíproc, mentre altres diuen que causa l'aversió amorosa. Originalment Ànteros s'oposava a Eros lluitava contra ell. Ànteros castigava als que no corresponien a l'amor d'altres. Se l'acostuma a representar com un jove molt bell, amb ales i de vegades amb arc i fletxes.

## Referències

* 1 2 Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 20. ISBN 8429741461.
* ↑ Pausànias. Descripció de Grècia, I, 30
# Villoruebo

Villoruebo és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos. Inclou les pedanies de Mazueco de Lara i Quintanilla Cabrera.

## Demografia

Evolució demogràfica :
| 1991 | 1996 | 2001 | 2004 |
| 45 | 54 | 53 | 64 |
# Puigdot

Puigdot és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta irregular (12x5x8) formant un escaire al sector E, amb el carener perpendicular a la façana situada a migdia. Consta de planta, primer pis i un cos de porxos (8x5) que uneix pel primer pis la façana amb el cobert del davant (8x4) formant un atri; pel sector N està adossada parcialment al pendent del terreny. La façana principal presenta a la planta (atri) un portal rectangular central i dues finestres laterals; al primer pis el cos de porxos amb un portal d'accés; el sector E d'aquesta façana de migdia, en l'angle que mira a llevant, presenta un portal rectangular amb llinda de fusta a la planta, i al primer pis una finestra també amb llinda de fusta; i l'angle que mira a migdia un portal d'arc escarser amb emmarcaments de granit gris a la planta, i una finestra de granit amb ampit motllurat. La façana E presenta un finestral a la planta, i una petita finestra al primer pis. La façana N presenta un portal rectangular de granit al primer pis, i una finestra lateral amb llinda de fusta. La façana O presenta dues finestres al primer pis. El cobert davant de la casa (porxo) té a migdia una gran obertura a la planta, i una altra al primer pis.

## Història

Masia relacionada amb l'antic mas La Vila que probablement formava part dels 82 masos que existien en el municipi pels volts de 1340, segons consta en els documents de l'època. El trobem registrat en els fogatges de la "Parròquia i terme de Viladrau fogajat a 6 de octubre 1553 per Joan Masmiguell balle com apar en cartes 230", juntament amb altres 32 que continuaven habitats després del període de pestes, on consta un tal "Carles Vila". Els actuals propietaris no mantenen la cognominació d'origen, que perdurà fins a finals del segle passat.

## Referències

* 1 2 «Puigdot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Horné Pršany

Horné Pršany és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1407.
# Badr Hari

Badr "The Golden Boy" Hari -en àrab بدر هري —a (8 de desembre de 1984) és un kickboxer i artista marcial professional neerlandès d'ascendència marroquina.
Badr Hari va començar practicant kickboxing als 7 anys amb l'antic campió mundial Mousid Akamrane. Va entrenar amb Mohammed Ait Hassou en el Sitan Gym i quan aquest es va traslladar a Rotterdam, Hari es va unir al gimnàs Chakuriki de Thom Harinck amb ell, Hari va desenvolupar una gran tècnica de kickboxing.
El 28 d'abril de 2007, va competir en el K-1 World GP 2007 a Hawaii davant de Yusuke Fujimoto guanyant el recentment creat cinturó mundial dels pesos pesants de K-1. Hari va noquejar a Fujimoto i es va proclamar primer campió de la història del cinturó mundial. El 29 de juny de 2008 va defensar per primera vegada el títol mundial davant Glaube Feitosa i va tornar a guanyar per un "Knockout" en el primer assalt. Com a posseïdor del cinturó mundial va accedir al K-1 World Grand Prix 2008 a Seül a la final amb 16 oponents, va eliminar a 8 i va classificar als altres 8 per a la gran final en Yokohama. Hari es va enfrontar a Choi Hong-man i va guanyar després que Choi es retirés en el quart assalt. En la semifinal va derrotar a un dels favorits, Peter Aerts, a Errol Zimmermanm, però va perdre a la final davant Remy Bonjasky després de ser desqualificat per trepitjar-li el cap quan el seu rival estava en el terra.

## Títols

2009-2010 Campió del Món It's Showtime pes pesant Ex-campió del cinturó mundial de K-1.1 Subcampió 2008 en el K-1 World Grand Prix. Campió neerlandès WPKL en 2002 de Muay Thai.

## Enllaços externs

* http://www.mikesgym.nl/
* http://badrhariboxer.com/ Arxivat 2012-02-26 a Wayback Machine.
* http://www.badrhari.jp/ Arxivat 2010-12-24 a Wayback Machine.
* http://www.k-1.co.jp/en/fighter/player.php?index=badr_hari K-1
# XXIV edició dels Premis Ariel

La XXIV edició dels Premis Ariel, organitzada per l'Acadèmia Mexicana d'Arts i Ciències Cinematogràfiques (AMACC), es va celebrar el 1982 a Ciutat de Mèxic per celebrar el millor del cinema durant l'any anterior. Durant la cerimònia, l’AMACC va lliurar el premi Ariel a 17 categories en honor de les pel·lícules estrenades el 1981.

## Premis i nominacions

Nota: Els guanyadors estan llistats primer i destacats en negreta. ⭐
| Millor pel·lícula Ora sí ¡tenemos que ganar! ⭐ Llámenme Mike Noche de carnaval | Millor direcció Raúl Kamffer – Ora sí ¡tenemos que ganar! ⭐ Alfredo Gurrola – Llámenme Mike Mario Hernández – Noche de carnaval |
| Millor actor Alejandro Parodi – Llámenme Mike ⭐ Pedro Armendáriz Jr. – Rastro de muerte Manuel Ojeda – Ora sí ¡tenemos que ganar! | Millor actriu Ninón Sevilla – Noche de carnaval ⭐ Katy Jurado – La seducción Alma Muriel – Retrato de una mujer casada |
| Millor coactuació masculina Carlos López Moctezuma – Como México no hay dos ⭐ Juan Ángel Martínez – Noche de carnaval Amado Zumaya – Ora sí ¡tenemos que ganar! | Millor coactuació femenina Julissa – Distrito Federal ⭐ Viridiana Alatriste – La seducción Ana Ofelia Murguía – Ora sí ¡tenemos que ganar! |
| Millor argument original Reyes Bercini, Jorge Patiño – Llámenme Mike ⭐ Emilio Carballido – Distrito Federal Mercedes Manero – Rastro de muerte | Millor guió adaptat Reyes Bercini, Jorge Patiño – Llámenme Mike ⭐ Xavier Robles – Noche de carnaval Raúl Kamffer, Leonor Alvarez – Ora sí ¡tenemos que ganar! |
| Millor fotografia Toni Kuhn – Ora sí ¡tenemos que ganar! ⭐ Álex Phillips Jr. – La seducción Jorge Stahl Jr. – Rastro de muerte | Millor edició Juan Mora Catlett – Ora sí ¡tenemos que ganar! ⭐ Ángel Camacho – Llámenme Mike Sergio Soto – Noche de carnaval |
| Millor escenografia José Rodríguez Granada – Rastro de muerte ⭐ Salvador Lozan Mena – Distrito Federal Luis Quintanilla – Presos sin culpa | Millor banda sonora Leonardo Velázquez – La seducción Gustavo César Carrión – La mugrosita Nacho Méndez – Novia, esposa y amante |
| Millor cançó Bulmaro Bermúdez – La mugrosita ⭐ | Millor ambientació David Antón – Rastro de muerte ⭐ Raúl Cárdenas Asencio – Llámenme Mike Gilda Navarro – Ora sí ¡tenemos que ganar! |
| Millor curtmetratge Manuel Rodríguez – Como quieres que sea ⭐ Dora Guerra – Hacer un guión Marisa Sistach – ¿Y si Platicamos de Agosto? | Millor curtmetratge documental Carlos Mendoza, Carlos Cruz – El chahuistle ⭐ Nicolás Echevarría – El niño Fidencio, el taumaturgo de Espinazo |
| Millor curtmetratge educatiu Jaime Kuri Aiza– Dr. Atl ⭐ Toni Álvarez – El blues |

## Referències

* ↑ «Premios Ariel - Histórico de nominados y ganadores» (en espanyol de Mèxic). [Consulta: 27 juny 2019].

## Enllaços externs

* XXIV Premis Ariel a Filmaffinity
# Kevin Francis

Kevin Francis és un productor de cinema i productor de televisió britànic.
Ha treballat al cinema com a director de producció i productor i a la televisió com a productor i productor executiu. Va fundar la productora Tyburn Film Productions Limited. El seu pare era el cinematògraf i director de cinema Freddie Francis. Ha estat jurat al VIII Festival Internacional de Cinema Fantàstic i de Terror.

## Filmografia

* Dracula Has Risen from the Grave (1968) (sense acreditar)
* And Now for Something Completely Different (1971) (director de producció) ... aka Monty Python's And Now for Something Completely Different (UK: complete title)
* Persecution (1974) (producer) ... a.k.a. Sheba, The Graveyard, The Terror of Sheba
* The Ghoul (1975) (productor) ... a.k.a. The Thing in the Attic
* Legend of the Werewolf (1975) (productor)
* Sherlock Holmes i les màscares de la mort (1984) (productor executiu)
* Murder Elite (1985) (executive producer)
* Peter Cushing: A One-Way Ticket to Hollywood (1989) (productor executiu)

## Referències

* ↑ The New York Times
* ↑ Kevin Francis a historyproject.org.uk
* ↑ Sitges 1975 al web del festival